Návrh Rozhodnutie spoločného Výboru EHP ktorým sa mení a dopĺňa príloha XIII (Doprava) k Dohode o EHP - Návrh spoločného stanoviska Komisie /* SEK/2005/0508 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.4.2005 SEK(2005) 508 v konecnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha XIII (Doprava) k Dohode o EHP - Návrh spoločného stanoviska Komisie - (predložený Komisiou) ODÔVODNENIE 1. S cieľom zabezpečiť potrebnú právnu istotu a homogenitu, Spoločný výbor EHP začlení všetky príslušné právne predpisy Spoločenstva do Dohody o EHP čo najskôr po ich prijatí. 2. Je preto potrebné, aby Spoločný výbor EHP prijal pripojený návrh rozhodnutia s cieľom zmeniť a doplniť prílohu XIII k Dohode o EHP prostredníctvom doplnenia nedávno prijatého acquis v oblasti dopravy. Toto rozhodnutie sa týka: 32004 R 0881 : Nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (Ú. v. EÚ L 164, 30.4. 2004, s. 1, v znení opravy uverejnenej v Ú. v. EÚ L 220, 21.6.2004). 3. Návrh rozhodnutia Spoločného výboru EHP ustanovuje rámec účasti štátov EZVO, ktoré sú členmi EHP, v Európskej železničnej agentúre, vrátane najmä ustanovení týkajúcich sa finančného príspevku štátov EZVO, ktoré sú členmi EHP, uplatňovania Protokolu o výsadách a imunitách Európskych spoločenstiev a uplatniteľných pravidiel podľa tohto protokolu v týchto štátoch, ako aj podmienok účasti týchto štátov vo výbore založenom týmto nariadením, t. j. plnú účasť s rovnakými právami a povinnosťami ako majú členské štáty EÚ, s výnimkou práva hlasovať. 4. Článok 1 ods. 3 písm. a) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada prijme stanovisko Spoločenstva k rozhodnutiam, ktorými sa s podstatnými zmenami rozširujú právne predpisy Spoločenstva. 5. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha XIII (Doprava) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98, keďže: 1. Príloha XIII k dohode bola zmenená a doplnená rozhodnutím Spoločného výboru EHP č. …/... z ...[1]. 2. Cieľom nariadenia Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra[2], v znení opravy uverejnenej v Ú. v. EÚ L 220, 21.6.2004, s. 3, je zvýšiť úroveň interoperability železničných systémov a vypracovať spoločný prístup k bezpečnosti európskeho železničného systému. 3. Činnosti agentúry môžu mať vplyv na úroveň interoperability a bezpečnosti železníc v Európskom hospodárskom priestore. 4. Nariadenie (ES) č. 881/2004, v znení opravy uverejnenej v Ú. v. EÚ L 220, 21.6.2004, s. 3, sa má preto začleniť do dohody s cieľom umožniť plnú účasť štátov EZVO v Európskej železničnej agentúre, ROZHODOL TAKTO: Článok 1 Príloha XIII k dohode sa mení a dopĺňa tak, ako je uvedené v prílohe k tomuto rozhodnutiu. Článok 2 Znenia nariadenia (ES) č. 881/2004, v znení opravy uverejnenej v Ú. v. EÚ L 220, 21.6.2004, s. 3, v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie , sú autentické. Článok 3 Toto rozhodnutie nadobúda účinnosť [ ] za predpokladu, že Spoločnému výboru EHP budú do tohto dátumu zaslané všetky oznámenia podľa článku 103 ods. 1 dohody*. Článok 4 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli […] Za Spoločný výbor EHP predseda tajomníci Spoločného výboru EHP PRÍLOHA k rozhodnutiu Spoločného výboru EHP č. […] Za bod 42e (smernica Európskeho parlamentu a Rady 2004/49/ES) sa v prílohe XIII k dohode vkladá toto: „42f. 32004 R 0881 : Nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (Ú. v. EÚ L 164, 30.4.2004, s. 1, v znení opravy uverejnenej v Ú. v. EÚ L 220, 21.6.2004, s. 3. Znenie nariadenia sa na účely tejto dohody upravuje takto: a) Pokiaľ nie je ďalej stanovené inak a bez ohľadu na ustanovenia protokolu 1 k dohode, výrazom „členský(é) štát(y)“ a ostatnými výrazmi, ktoré odkazujú na ich verejné subjekty uvedené v nariadení, sa rozumejú, okrem ich významu v nariadení, aj štáty EZVO a ich verejné subjekty. Uplatňuje sa odsek 11 protokolu 1. b) Pokiaľ ide o štáty EZVO a tam, kde je to vhodné, agentúra pomáha Dozornému orgánu EZVO, prípadne Stálemu výboru, vo vykonávaní ich príslušných úloh. c) Pracovné skupiny založené agentúrou obsahujú primerané zastúpenie zo štátov EZVO. d) K článku 23 sa pridáva tento odsek: „Štáty EZVO uplatňujú na agentúru a jej zamestnancov Protokol o výsadách a imunitách Európskych spoločenstiev a uplatniteľné pravidlá prijaté podľa tohto protokolu.“ e) K článku 24 sa pridáva tento odsek: „5. Odchylne od článku 12 ods. 2 písm. a) Pracovných podmienok ostatných zamestnancov Európskych spoločenstiev, štátni príslušníci štátov EZVO, ktorí požívajú plné občianske práva, môžu byť výkonným riaditeľom agentúry zamestnaní na základe zmluvy.“ f) V článku 25 ods. 2 písm. b výraz „Európsky parlament, Rada a Komisia“ znie „Európsky parlament, Rada, Komisia a Dozorný orgán EZVO“. g) K článku 26 sa pridáva tento odsek: „5. Štáty EZVO sa plne zúčastňujú na činnostiach správnej rady a majú v nej rovnaké práva a povinnosti ako členské štáty EÚ, s výnimkou práva hlasovať.“ h) K článku 33 sa pridáva tento odsek: „4. V prípade, že v štáte EZVO bola vykonaná kontrola, agentúra zasiela správu aj Dozornému orgánu EZVO.“ i) K odseku 1 článku 37 sa pridáva toto: „Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie sa na účely uplatňovania tohto nariadenia vzťahuje aj na všetky dokumenty agentúry, ktoré sa týkajú štátov EZVO.“ j) K článku 38 sa pridáva tento odsek: „10. Štáty EZVO sa zúčastňujú na finančnom príspevku Spoločenstva uvedenom v prvej zarážke odseku 2. Na tento účel sa postupy uvedené v článku 82 ods. 1 písm. a v protokole 32 k dohode uplatňujú mutatis mutandis .““ Úvodná poznámka V čase prijatia rozhodnutia Spoločného výboru EHP by sa malo prijať aj následné spoločné vyhlásenie. Spoločné vyhlásenie na účel zápisu rozhodnutia Spoločného výboru EHP, ktorým sa začleňuje nariadenie (ES) č. 881/2004 do dohody, do schválenej zápisnice. „Od prijatia tohto rozhodnutia Spoločného výboru EHP až do nadobudnutia jeho účinnosti môže správna rada agentúry rozhodnúť o pozvaní zástupcov štátov EZVO, aby sa zúčastnili jej zasadnutí ako pozorovatelia.“ [1] Ú. v. EÚ L [...] [2] Ú. v. EÚ L 164, 30.4.2004, s. 1. * [Nie sú uvedené žiadne ústavné požiadavky.] [Sú uvedené ústavné požiadavky.]